"Kedves Kollégák!

Az MPTL (International Conference on Multimedia in Physics Teaching and Learning, ([**https://indico.cern.ch/event/1467491/**](https://indico.cern.ch/event/1467491/?fbclid=IwZXh0bgNhZW0CMTAAYnJpZBExWUVXSms1eXlhMkZVVE1DWgEe0-w5mTo3_dIfCVVbG9fHcyKBbRMCaJX9Qp-3xuHdct8lIqgZtoMv3YPozaw_aem_31loDI0e7z9TdkuzLoBldQ)) konferencia idén Budapesten kerül megrendezésre az MTA-ELTE Fizikatanítás Digitális Támogatással Kutatócsoport szervezésében. Az ELTE kiválósági alapjának támogatásával a szeptember 6-ai, szombati napján ingyenes részvételt biztosítunk a magyar fizikatanárok számára.

A szombati program 9:00-kor Gerd Kortemeyer (Rectorate and AI Center, ETH Zurich): Augmenting Physics Instruction and Assessment through Multimodal AI: Insights from Project Ethel című plenáris előadásával kezdődik (előtte regisztráció 8:30-tól), majd a fizikatanítás hazai és nemzetközi szaktekintélyeinek előadásai és workshopjai lesznek körülbelül 16 óráig. A rendezvény nyelve angol, a rendezvényen étkezést biztosítunk.

A részvétel ingyenes, de (kb. 1 perc alatt kitölthető) regisztrációhoz kötött:

[**https://forms.gle/FAar1VbR9gWpn35A9**](https://forms.gle/FAar1VbR9gWpn35A9)

A résztvevők száma sajnos korlátos (és már több, mint 40 jelentkezőnk van), túljelentkezés esetén a jelentkezés sorrendje alapján választjuk majd a résztvevőket így érdemes hamar regisztrálni. A regisztráció határideje: 2025. augusztus 15.

Bízom benne, hogy sokan szeretnének élni ezzel a ritka lehetőséggel (hogy egy nemzetközi konferenciába ingyen lehet belekóstolni) és találkozunk szeptember 6-án.

További szép nyarat kívánva, üdvözlettel,

Jenei Péter"